user
Miksi kesällä on usein pilvistä päivisin, muttei illalla?
assistant
Kun maanpinta lämpenee päivällä auringonsäteilyn vaikutuksesta, syntyy nousevia ilmavirtauksia, jotka synnyttävät pilviä. Ilmakehässä pilviä syntyy nimenomaan tilanteessa, jossa ilma on nousevassa liikkeessä. Auringonsäteilyn aiheuttamat nousevat liikkeet ovat paikallisia ja synnyttävät kumpupilviä, pahimmassa tapauksessa jopa kuuro- ja ukkospilviä. Suotuisissa tilanteissa kumpupilvet voivat levitä laajemmaksikin pilvialueeksi.

Illalla kun auringonsäteily lakkaa, myös nousevat ilmavirtaukset lakkaavat ja pilvet häviävät. Säärintamiin liittyvien pilvien, niin kutsuttujen kerrospilvien määrässä ei ole mainittavaa vuorokausivaihtelua.